हिजो पञ्जाब–हरियाणामा चलेको हरित क्रान्तिको क्रममा थुप्रै मान्छे मधेसबाट काम गर्न गए। आजभोलि त्यो अवसर खाडी राष्ट्रमा खुलेको छ। त्यसैले, मधेशका युवाहरु भारततिर होइन, खाडीतिर लागिरहेका छन्। अहिले हेर्नुभयो भने सबैभन्दा बढी मान्छे विदेशिएको जिल्ला धनुषा हो। यस दृष्टिले हिजोजस्तो भारततिर आवतजावतका कारण मधेसको दक्षिणसँगको सम्बन्ध प्रगाढ भएको पनि देखिदैन। बरु पहाडी भेगका नेपालीको भारतमा आश्रितपना बढी देखिन्छ। भारतीय सेना र बिभिन्न निकायमा पहाडेहरुको राम्रो उपस्थिति र पहुँच छ।
